**Liepājan raitioliikenne** on raitiotiejärjestelmä, joka toimii Latvian Liepājassa ja jota liikennöi Liepājas tramvajs, jolla on 70 työntekijää. Nykyisen kaksiraiteisen raitiolinjan pituus on 7,9 km.

Historia
--------

Raitiovaunu #1 Liela ielalla.
Baltian maiden ensimmäinen sähköraitiotie avattiin Liepājaan 26. syyskuuta 1899. Herbrand valmisti ensimmäiset yhdeksän Saksan Kölnin kalustoon perustuvaa raitovaunua. Ensimmäinen raitiolinja rakennettiin Karostaan. 

### 1903

Vuonna 1903 Herbrandilta tilattiin kuusi uutta raitiovaunua, jotka saivat numerot 10-16. 

### 1904

Keskustan Liela ielalle rakennettu kaksisuuntainen raitiolinja valmistui. 

### 1940-luvulla

Toisen maailmansodan jälkeen vanhoihin Herbrandin raitiovaunuihin vaihdettiin itse tehdyt korit. 18.3.1941 palkattiin ensimmäinen rahastajatar vuoden 1899 jälkeen (Anna Cekuse). Yhtiö alkoi käyttää kolminumeroista numerointia ja raitiovaunujen numeroiden alkuun tuli 1. Vuodesta 1949 vuoteen 1956 Liepājassa valmistettiin muutamia Kaliningradin vaunuihin perustuvia itse koritettuja raitiovaunuja. 

### 1957

Vuonna 1957 Liepājaan hankitiin kahdeksan Gothan T57-raitiovaunua, jotka saivat numerot 125-132. 

### 1960-luvulla

Liepājaan toimitettiin kymmenen uutta Gothan T59E-raitiovaunua (139-148) vuonna 1961. Vuonna 1962 ostettiin kahdeksan uutta Tatra T2 -raitiovaunua, jotka saivat numerot 149-156. 

### 1974

Liepājan raitioteillä matkusti 12 miljoonaa matkustajaa vuodessa. 

### 1990-luvulla

EuroAWK rakensi uudet mainostelineelliset raitiovaunupysäkit. 

### 2007

Liepājassa pohdittiin laajasti raitiolinjan laajentamista Ezerkratsin alueelle. Liikennöitsijän lippuvalikoimaan tuli uusi tekstiviestilippu, joka kehitettiin yhteistyössä riikalaisen Citycredit-yhtiön kanssa. 

### 2013

Ezerkrastsin raitiolinja valmistui. 

### 2018

Vuonna 2018 tilattiin optio mukaan lukien 12 KONCAR NT2300 -matalalattiaraitiovaunua. Toimitukset alkavat suunnitelmien mukaan syyskuussa 2020.

Kalusto
-------

Tatra KT4 Liepājassa heinäkuussa 2013.
Nykyiseen kalustoon kuuluu 16 Tatra KT4 -raitiovaunua. Osa niistä on Liepājaan uutena toimitettua KT4SU-tyyppiä ja osa KT4D-tyyppiä, jota ostettiin käytettynä Saksan Cottbusista, Gerasta ja Erfurtista. Lisäksi kalustoon kuuluu saksalainen raitiokiskojen puhdistusvaunu, joka on valmistettu vuonna 1954 ja on mallin ainut käytössä oleva kappale maailmassa.

Lipunhinnat
-----------

| Vuosi | Hinta | Valuutta |
| --- | --- | --- |
| 1900 | 0,02-0,05 | Venäjän rupla |
| 1933 | 0,10-0,15 | Latvian lati |
| 1946 | 0,20-0,40 | Neuvostoliiton rupla |
| 1947-1990 | 0,03 | Neuvostoliiton rupla |
| 1994-2006 | 0,25 | Latvian lati |
| 2007-2011 | 0,30 | Latvian lati |
| 2012 | ,38-+0,50 | Latvian lati |
| 2016 | 0.80 | EUR |

Kuvia
-----

* Raitiovaunu Karostan pysäkillä.Raitiovaunu Karostan pysäkillä.
* Raitiovaunu #12 Peldu ielalla. Raitiovaunu #12 Peldu ielalla.
* Raitiovaunu #13 Kūrmājan lähellä.Raitiovaunu #13 Kūrmājan lähellä.

Katso myös
----------

* Tatra KT4
* Rīgas Satiksme

Lähteet
-------

1. ↑  Ints Grasis: *Tramvajs NAV miris! Lai dzīvo tramvajs*, s. 22-27. Kurzemes Vārds, 2010.
2. 1 2 3  Mackinger: Tram Liepaja in Lettland vor der Modernisierung *Urban Transport Magazine*.  31.12.2019.  Arkistoitu 29.2.2020. Viitattu 29.2.2020. German

Aiheesta muualla
----------------

* Liikennöitsijän verkkosivusto (latviaksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Liepājas tramvajs